Награда „Хюго“ за най-добър роман
Награда „Хюго“ за най-добър роман () е една от категориите, в които се връчва Награда „Хюго“. В тази категория се номинират произведения, които имат размер от 40 000 или повече думи. Награда „Хюго“ за най-добър роман се връчва от 1953 г. (с изключение на 1954 и 1957 г.), но през 1996, 2004 и 2001 г. са връчени награди „Ретро Хюго“ съответно за 1946, 1951 и 1954 г. – отличени се произведения, които биха били номинирани през годините, в които не е връчвана наградата.

Номинираните и победителите в категориите се избират от членовете на организацията и включилите се Световната конференция по научна фантастика. Изборът става чрез префернциално гласуване (номинираните се подреждат по реда на предпочитание) като във всяка категория има по пет номинации. Петте номинации в бюлетините са тези, които са получили най-много номинации от членовете през годината, като няма ограничение в броя номинации, които един член може да прави.

За 61 години, в които са се връчвали награди в тази категория, са били номинирани 129 автора; 43 от тях са спечелили, включително и съавтори и Ретро Хюго. Най-много отличия в тази категория е спечелил Робърт Хайнлайн, както и най-много номиниации – пет спечелени (включително една Ретро Хюго) и единадесет номинации. Лоис Макмастър Бюджолд има четири статуетки и десет номинации. Единствените други писатели спечелили повече от два пъти са Айзък Азимов (включително една Ретро Хюго), Кони Уилис и Върнър Виндж, които са отличени по три пъти. Девет писатели са спечелили наградата два пъти. Лари Нивън и Робърт Сойер имат по осем номинации, но са печелили само по веднъж, а Робърт Силвърбърг има най-много номинации (9), без да има спечелена статуетка.

Победители и номинирани 
В долната таблица годините посочват годината на церемонията, на която са връчени наградите за романи издадени през предходната година, а линковете водят до категорията с издадените книги за съответната година. Със синьо са отбелязани победителите, а с бяло номинираните във финалния бюлетин. След оригиналното издание са посочени българските издателсва или поредици, в които книгата е включена, ако има такива.

Ретро Хюго 
В средата на 90-те са добавени тъй наречените „Ретро Хюго“ награди. Те се връчват 50, 75 или 100 години след Уърлдкон, на който не са били връчени награди, което означава конференциите в периодите 1939 – 41, 1946 – 52 и 1954 г. Те се дават на произведения, които биха били номинирани през тези години по същият начин, както и обикновените награди Хюго. „Ретро Хюго“ са връчвани само три пъти: през 1996, 2001 и 2004 за предходните 50 години; петте следващи конференции съответно през 1997 – 2000 и 2002 г. решават да не връчват тези награди. Следващата такава възможност е през 2014 г. за 1939 г., с което започва цикъла на 75-годишнините.

Вижте също 
 Награда Небюла за най-добър роман
 Награда на Британската асоциация за научна фантастика за най-добър роман
 Награда Локус за най-добър роман
 Награда Артър Кларк
 Поредица „Избрана световна фантастика“

Романи